Rossiya prezidenti Vladimir Putin oktabr oyida Turkiyaga borishi mumkin. Bu haqida RIA "Novosti" xabar berdi. Prezidentning matbuot kotibi Dmitriy Peskovning ma’lum qilishicha, Kreml barcha tayyorgarlik chora-tadbirlari yakuniga yetganidan so‘ng rasmiy bayonot beradi. "Bu ehtimoldan xoli emas. Barcha tayyorgarlik ishlari yakuniga yetganidan so‘ng biz shunga muvofiq bayonot beramiz", - dedi Peskov. Bundan avval Putinning Turkiya prezidenti Rajab Toyyib Erdo‘g‘an bilan telefonda suhbatlashgani va u bilan ikki tomonlama hamkorlik masalalarini muhokama qilgani haqida xabar berilgan.